El Grup l'Olivar d'Alaquàs i el mallorquí Aires d'Andratx ofereixen una actuació conjunta a Alaquàs
06/11/2006 19:33:00

# El Grup l'Olivar d'Alaquàs i el mallorquí Aires d'Andratx ofereixen una actuació conjunta a Alaquàs

*   06/11/2006 19:33:00
*   [Imprimir](#)
*   Compartir
*    https://www.alaquas.org/documento.asp?id\_do=9946

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9946%2F0&title=Ajuntament%20d%27Alaqu%C3%A0s.%20Premsa.El%20Grup%20l%27Olivar%20d%27Alaqu%C3%A0s%20i%20el%20mallorqu%C3%AD%20Aires%20d%27Andratx%20ofereixen%20una%20actuaci%C3%B3%20conjunta%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9946/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9946/9946_Form_4.jpg)](https://www.alaquas.org/ficheros/documentos/2006/2/9946/9946_Form_10.jpg "<a href='https://www.alaquas.org/ficheros/documentos/2006/2/9946/9946_Form_10.jpg' target=_blank><i class='fa fa-external-link' aria-hidden='true'></i>.El Grup l'Olivar d'Alaquàs i el mallorquí Aires d'Andratx ofereixen una actuació conjunta a Alaquàs</a>")

L'Alcalde d'Alaquàs realitza una recepció oficial per donar la benvinguda a aquest grup de danses populars de Mallorca

La dansa valenciana i mallorquina ha pres protagonisme aquest cap de setmana a Alaquàs. Dins del tradicional cicle de Concerts de Tardor es va oferir el diumenge 5 de novembre a la plaça de la Constitució d'Alaquàs una exhibició de danses tradicionals i folklòriques a càrrec del Grup l'Olivar d'Alaquàs acompanyat a més pel grup mallorquí Aires d'Andratx.

Abans de l'actuació a la què va acudir un nombrós públic, es va realitzar una recepció oficial a l'alcaldia de l'Ajuntament d'Alaquàs on l'Alcalde d'Alaquàs, Jorge Alarte, els va rebre en el seu despatx per donar-los la benvinguda a la ciutat d'Alaquàs. Acompanyat del director del Grup l'Olivar, Ximo Llorenç, i del director del grup Aires d'Andrats, Macià Tomás Francisco, va agrair-los la seua participació i el seu treball per fomentar les tradicions autòctones dels pobles i els va felicitar per aquest intercanvi que ha aconseguit congregar a Alaquàs els amants del ball tradicional valencià amb els amants del ball tradicional mallorquí.

En aquest sentit, l'Alcalde d'Alaquàs, va obsequiar al grup mallorquí amb una serigrafia del Castell d'Alaquàs en record de la seua visita. Així mateix, el responsable del grup de Mallorca va obsequiar l'Alcalde amb un llibre sobre la història de Mallorca que des de hui dilluns es troba a disposició de tots els veïns i veïnes a la Biblioteca Municipal d'Alaquàs perquè puga ser consultat.

A continuació, tota la comitiva es va desplaçar fins la plaça de la Constitució per donar pas al concert compartit per aquestes dues formacions i que va estar estructurat en tres parts en què es van ballar les cançons més populars dels dos grups. Amb aquestes actuacions es vol donar a conèixer tots aquells elements valencians que es comparteixen a València i a Mallorca. L'objectiu principal del grup l'Olivar és estrènyer els lligams que són comuns i enriquir els coneixements folklòrics.

L'Agrupació Folklòrica Aires d'Andratx de Mallorca fou fundada en 1986 per un grup de persones entusiastes i coneixedores del folklore mallorquí. Un dels primers objectius va ser, mitjançant un treball de camp, la recollida i transcripció de les músiques i danses pròpies de la comarca i de la resta de les comarques mallorquines. Amb aquesta metodologia, Aires d'Andratx, no sols treballa per la recuperació i divulgació de la dansa característica del nostre poble: el bolero, sinó també d'altres balls que li són propis: jotes, fandangos, copeos i mateixes.

Per a la interpretació de les músiques, també fa ús dels seus instruments tradicionals i populars: xeremia, fobiol, tambor, bandúrria, llaüt, violí, guitarra, guitarró. que donen eixa característica especial al folklore illenc.

A Mallorca, els balls tradicionals tenen un component força matriarcal. La dona guia l'home tot i interpretant i improvisant la dansa a gust d'ella en una espècie d'insinuació eròtica. Ell l'ha de seguir, imitant-la, sense perdre el ritme ni els punts de la dansa. Per als dansadors ballar és un joc, un joc de sensualitat. Ballar és una festa on la diversió, la inspiració i les dones tenen un pes important.